Kurdlar - Eron, Iroq va Turkiyani bog'lovchi murakkab omil
Turkiya Tashqi ishlar vaziri Ahmet Davuto'g'lu Eronda qo’shni Iroqdagi siyosiy vaziyatni muhokama qildi.
Turkiya Tashqi ishlar vazirligi so’zlovchisi Seljuq Unal: “Kurdiston tomonlarni murosaga chorlamoqda va biz bu siyosatni qo’llab-quvvatlaymiz. Turkiya Iroq Kurdistoni bilan samimiy, do’stona aloqada va shunday bo’lib qoladi”, - deydi Turkiya Tashqi ishlar vazirligi matbuot kotibi. Tahlilchilar nazarida Anqara Kurdistonni yoqlagani sari Eron norozi. Turkiyadagi xavotirlar shundan iboratki, Iroqdagi siyosiy tanazzulda Tehronning qo’li bo’lishi mumkin. Shialar hukmron Eron Iroqda ham shialar qudratini mustahkamlamoqchi, deydi ayrim ekspertlar. Istanbuldagi Kultur Universiteti professori, sobiq diplomat Murat Bilhan Turkiya va Kurdistonni qalin iqtisodiy rishtalar bog’lab turibdi, deydi. “Bordi-keldi yaxshi. Kurd rasmiylari Anqara bilan maslahat qilishga o’rgangan”, - deydi u. Mintaqa energiya zaxiralariga boy, bundan tashqari, u yerda ishlayotgan xorij kompaniyalarining 60 foizi Turkiyaniki. Lekin o’rtada “Kurdiston ishchilar partiyasi” ham bor. Iroq bilan chegarada asoslangan va muxtoriyat, Turkiyadagi kurdlar uchun ko’proq huquq va erkinlik so’rab kurashayotgan isyonchilar Turkiyaga o’tib, xurujlar uyushtirib keladi. Anqara Kurdistonda ularni nishonga olar ekan, muxtoriyat e’tirozini yashirmaydi. Turkiyadagi "Haberturk" gazetasi muxbiri Soli Ozel fikricha, iqtisodiy manfaatlar doim ustun keladi. “Kurdiston isyonchilarga qarshi amaliyotlarda qatnashmoqchi emasmi, demak Turkiya bu bilan hisoblashishi kerak. O’rtadagi savdo bir necha milliard dollarni tashkil etar ekan, tarix, siyosat va geografiyadan kelib chiqqan holda aytish mumkinki, Turkiya arablardan ko’ra kurdlar bilan ko’proq kelishadi”, - deydi jurnalist.